44 
mæssige Sandklitter. Jeg betragtede det derfor som Flyvesand, ført 
derhen af Vinden. 
Senere blev jeg dog opmærksom paa andre Forhold, som gav 
mig Anledning til at tænke paa en Sænkning i den postglaciale Tid. 
Den lavtliggende flade Kystbræmme, som jeg betegner som 
den laveste marine Terrasse, gentager sig — rigtignok med nogen 
Afbrydelse, da den mangler helt enkelte Steder — med en saadan 
Regelmæssighed langs hele Kysten og viser i mange Henseender 
en saa tydelig Adskillelse fra de højere liggende Aflejringer, at det 
syntes mig at tiltrænge en særskilt Forklaring. 
Inde i Fjordene repræsenteres denne Kystflade af usammen¬ 
hængende spredte Lavlandsstykker (Tanger, Eyrar), men ude ved 
Fjordmundingerne træder den frem som en mere sammenhængende, 
flad Kyststrimmel, fra nogle faa Meter op til nogle Hundrede M. 
bred (Grundir). Næsten uden Undtagelse bestaar disse Lavlands¬ 
stykker af bølgeformede, parallele Strandvolde, dannede af smaa 
Stene og Sand og indeholdende en stor Mængde Havskaller, deri¬ 
blandt Purpura. De moderne Kystdannelser med Nutidens Fauna 
synes en umiddelbar Fortsættelse af disse ældre Strandvolde; ingen 
skarp Adskillelse findes derimellem, uden i faunistisk Henseende. 
Hvis man følger Niveauet i 4—5 M. Højde, skelnes Kyst¬ 
fladernes øvre Grænse, der næsten overalt skarpt adskiller sig fra 
de højere Terrasser. Mange Steder dannes Grænserne af en op til 
2 0 M. høj, stejl Skrænt, der dannes af Terrassernes Fod (se Fig. 2.) 
Efter al Sandsynlighed er denne stejle Fod dannet ved, at Havet i 
en Tid har undergravet Terrassefoden og foraarsaget Nedstyrtning, 
thi paa flere Steder ligger Terrassernes dybere liggende Lerlag 
næsten helt blottet i Skraaningerne (KollafjarQarnes, Kjorseyri). Andre 
Steder, hvor Kysten er meget lav, afløses disse gamle Erosions¬ 
skrænter af mægtige Strandvolde af rullet Grus, der har omtr. 
4 M. høje Rygge. Bagved disse Rygge, der fortsættes af en Række 
mindre Strandvolde helt ned til Stranden, findes ofte Indsænkninger, 
eller lavere liggende Bassiner, opfyldte med Tørvedannelser. 
Som før bemærket, optages disse Kystflader af mægtige Skallag 
